கல்லறைக்குள் கண்மணிகள் !

கல்லறைக்குள் கண்மணிகள் ! வல்வை சுஜேன் இறையாண்மை மிக்க இலங்கையென! இன்னும் எத்தனை காலம்தான் ! ஏமாந்து கிடப்பாய் தமிழா! துயிலும் இல்லங்களும் ! உழுது அழிக்கப்படுகிறது இங்கே ! ஊசி முனை நிலத்திற்கும்! உரிமை இல்லாதவன் தமிழன்! ஆறடி நிலத்தினை ! ஆட்சி கொள்வதோ என ! நூலகப் பொதிகையாய்! அடுக்கப் பட்ட எங்கள் ! ஆத்ம ஜோதிகளை! துயிலும் இல்ல பெட்டகங்களை உடைத்து! அழிக்கின்றான் பேரினவாதச் சிங்களவன் ! கண்களை விற்று காட்சி வாங்குவதோ! கல்லறை என்று சொல்லி ! எங்கள் கண்மணிகளை நாம் இழப்பதோ! தாயகக் கனவொன்றே இவர்கள் தாகம்! தன்மான உயர்வொன்றேதான் ! இவரின் உயரிய வேதம்! இறந்தவர் என்றால் ! கல்லறை என்போம்! விதைக்கப் பட்டவர்கள் இவர்கள்! விழி மூடி துயில்கின்றனர்! தூயவர்கள் துயில்கொள்ள ! ஓர் இல்லமும் இல்லை யென ! கொல்லும் மனிதாபமும் இல்லாதோரிடம் ! இன்னும் மண்டி இட்டு கிடப்பதோ தமிழா ! எழடா எழடா எம் உறவே! எரிமலைதான் நீயும் எழு கனலே! அடிமை என்பவர் இனியும் இல்லை! அடிபணி வாழ்வே உலகில் துயர். !